དོན་ཚན་ཞེ་དྲུག་པ།རྒྱལ་སྲིད་སྤྱི་ཁྱབ་ཁང་དང་ཞིང་ཆེན།རང་སྐྱོང་ལྗོངས།ཐད་སྐྱོང་གྲོང་ཁྱེར་བཅས་ཀྱི་མི་དམངས་སྲིད་གཞུང་གིས་ནོར་སྲིད་གཏོང་སྤྲོད་སྤོ་བསྒྱུར་ལམ་ལུགས་ཚད་ལྡན་དུ་གཏོང་བ་དང་།སྤྱིར་བཏང་གི་གཏོང་སྤྲོད་སྤོ་བསྒྱུར་གྱི་གཞི་ཁྱོན་ཇེ་ཆེར་གཏོང་བ་དང་འོས་འགན་སློབ་གསོའི་ཆེད་དམིགས་གཏོང་སྤྲོད་སྤོ་བསྒྱུར་བྱེད་སྟངས་ཚད་ལྡན་དུ་བཏང་ཐོགས་གནས་མི་དམངས་སྲིད་གཞུང་རིམ་པ་ཁག་གིས་འོས་འགན་སློབ་གསོར་གཏོང་འཇོག་ཇེ་མང་དུ་གཏོང་བར་རོགས་སྐྱོར་དང་ཁྲིད་སྟོན་བྱ་དགོས།ས་གནས་མི་དམངས་སྲིད་གཞུང་རིམ་པ་ཁག་གིས་གོང་རིམ་མི་དམངས་སྲིད་གཞུང་གིས་འོས་འགན་སློབ་གསོར་གཏོང་སྤྲོད་སྤོ་བསྒྱུར་བྱས་པའི་མ་དངུལ་དེ་གཏན་འབེབས་ལྟར་འོས་འགན་སློབ་གསོའི་ཐད་ལ་སྤྱོད་རྒྱུའི་འགན་སྲུང་ཏན་ཏིག་བྱ་དགོས།